Blogolj - Ezek a 2017-es ősz legdivatosabb színei a Pantone szerint
Az ősz visszatérő divat színei mellett évről évre újak tűnnek fel a világmárkák kifutóin. A Pantone idén két ajánlással is előrukkolt: külön színskálát állítottak össze a New York-i és a londoni divathét után. Ebben a posztban bemutatom a 2017-es ősz legmenőbb színeit és megtudhatjátok, melyek az én kedvenceim ezek közül. A színek leírásában nagy vonalakban leírtam, hogyan jellemzik őket Pantone-ék, és a személyes kommentárjaimmal egészítettem ki ezeket. A Pantone 10-es skálája 2017 őszén - London Pantone Top 10 | London PANTONE 18-1662 Flame Scarlet Élénk, tüzes skarlátvörös. Az ősz legerőteljesebb színe. A piros árnyalatai minden évszakban megállják a helyüket. PANTONE 12-2904 Primrose Pink Primula-szín, azaz halvány pasztell rózsaszín. Nekem inkább a tavaszt juttatja eszembe, de nagyon jól mutat az őszi színekkel. PANTONE 16-1331 Toast Klasszikus őszi szín, felmelegíti a lelket a hűvös évszakokban. Engem a tejeskávéra emlékeztet. PANTONE 14-4121 Bluebell Nyugalmat árasztó babakék. A halvány rózsaszínhez hasonlóan ez is inkább tavaszi szín, bár télen is szívesen hordom. PANTONE 18-3531 Royal Lilac Varázslatos lila, ami gyönyörűen passzol a paletta többi színéhez. Még nem tudtam eldönteni, hogy tetszik-e. Nem valószínű, hogy hordani fogom. PANTONE 18-1018 Otter Vidraszín: Pantone-ék szerint ez a szín a vidék színe. Imádom a semlegesebb szürkés-barnákat, szóval szerelem. PANTONE 19-4029 Navy Peony Mindkét színskálán megtalálható ez a tengerészkék árnyalat. Semleges, sötét szín, amely segít elszakadni a feketétől a szezonban. Juppí! PANTONE 16-1338 Copper Tan A paletta egyik legkülönlegesebb meleg barnája. Számomra olyan, mint egy romlott lazac. Tudjátok, amelyik már elkezd megbarnulni. PANTONE 15-0751 Lemon Curry Egzotikus szín, ami pikantériát csempész a szezon színei közé. Egyébként egy élénkebb okkersárga, ami azért nem olyan idegen az őszi palettán. Az én monitoromon nézve akár libafosnak is nevezhetném.
2017-09-17 16:53:00